Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Saudi-Arabia jatkaa todellisten uutispommien kanssa toteamalla, -
että samalla kun Palestiinalaiset yrittävät palauttaa suhteet -
itsensä ja Yhdysvaltain uuden presidentin kanssa, -
saudit hylkäävät palestiinalaisten vaatimuksen Temppelivuoresta -
sanoen, että se jopa loukkaa islamia.
Uusi Saudi-Arabian sosiaalisen median aloite kumoaa -
palestiinalaisten väitteen Temppelivuoresta.
Näin kertoi Israel National News Saudi-Arabian Twitter-kampanjasta, -
jossa korostetaan Mekan ja Medinan uskonnollista merkitystä -
ja kumotaan, että Temppelivuorella on merkitystä islamille.
Saudien mukaan kampanja on vastaus palestiinalaisille, -
jotka loukkaavat ja nöyryyttävät Saudi-Arabian kuningaskuntaa, -
siksi, että he tekevät yhteistyötä Israelin kanssa.
Tätä loukkaavaa käyttäytymistä on havaittu sekä verkossa -
että mielenosoituksissa perjantaisin Temppelivuorella, -
saudien raportissa kerrotaan.
Juutalaiset ympäri maailmaa kääntyvät rukoillessaan -
kohti Jerusalemia. Islamin lain mukaan qiblan, eli rukoussuunnan -
tulee olla kohti islamin pyhintä kaupunkia, Mekkaa.
Saudien reaktio on korostaa, että Al-Aqsa on vain moskeija, -
kuten kaikki muutkin moskeijat, mutta muslimien rukouksien suunnan -
tulee olla kohti Mekkaa ja vain sinne, Arutz Shevan raportti jatkoi.
Saudien twitter-kampanjassa todetaan, -
että vaikka islamilaisen tradition mukaan Temppelivuori -
ja eritoten Kalliomoskeija on heille kolmanneksi pyhin paikka, -
niin Temppelivuorella rukoilevat muslimit kääntävät kuitenkin -
selkänsä sille, kumartuessaan rukoilemaan kohti Mekkaa.
Näin tehdessään he kääntävät samalla selkänsä paikkaan, -
jolla on sijainnut juutalaisten Temppelit, ja eritoten siellä ollut -
Kaikkein Pyhin. Tätä asiaa korostettiin saudien Twitter-kampanjassa.
"Juutalaisten rukousten suunta ei ole meille tärkeä, -
meille tärkeä on vain oma kotimaamme.
Näiden tämänhetkisten tapahtumien yhteydessä näemme kuitenkin -
palestiinalaisten vaativan palvontaa Temppelivuorelle huolimatta siitä, -
että sillä ei ole merkitystä islamille".
Näin palestiinalaiset ovat itse asiassa irtautumassa Saudi-Arabiasta ja -
samalla sunnalaisen islamin johtavasta valtiosta -
ja ajautumassa uskonnolliseen sotaan, -
kuten juutalaisten Zohar traditio ennustaakin.
Iranin puolustusministeri Amir Hatami käytti sunnuntaina 7.3. -
puheenvuoron, joka oli suunnattu Israelin taholta tulleille, -
Iranin ydinohjelmaan liittyville varoituksille.
Amir Hatamin mukaan Jerusalemin hallinnolta tulleet -
provokatiiviset uhkailut antavat Teheranille oikeuden -
Haifan ja Tel Avivin tuhoamiseen.
Hatami esitti nämä kommenttinsa nuorisokonferenssissa.
"Kiitos Allahille, että tällä hetkellä Iranilla on kaikki tärkeät -
vallan käyttämisen välineet ja kaikki käytettävissä olevat vaihtoehdot -
islamilaisen vallankumouksen suojelemiseksi", hän sanoi.
"Sionistinen hallinto ymmärtää uuden tilanteen paremmin kuin kukaan muu.
He lopettivat uudet miehitykseen liittyvät suunnitelmansa ja nyt he -
ovat satimessa rakentamiensa seinien ja bunkkerien takana", julisti Hatami.
"Korkein johtajamme ajatolla Ali Khamenei ja -
islamilainen vallankumous antoivat heille vastauksen jo kauan sitten, -
ja toistan sen tänään: Jos he tekevät virheen haastamalla meidät, -
tuhoamme sekä Haifan että Tel Avivin."
"Tutkimme koko ajan eri vaihtoehtoja jotka tähän liittyvät," -
Hatami jatkoi edelleen, "ja kun aika on kypsä, -
niin vain yksi käsky johtajaltamme ja operaatiot toteutetaan välittömästi".
"Ehdotankin, että sionistit eivät tee sellaista virhettä, -
joka kannustaa meitä toimimaan, ei edes sanojen välityksellä"-
hän päätti puheenvuoronsa.
Puolustusministeri Hatamin uhkailut ovat saamassa tuulta purjeisiinsa -
sitä mukaa kun Iran uskoo aloittavansa uudet -
JCPOA sopimusneuvottelut Yhdysvaltojen kanssa -
ja Iraniin kohdistuvien pakotteiden poistuessa.
Israelin ortodoksijuutalaiset rabbit ovat kääntyneet pääministeri -
Netanjahun puoleen ja esittäneet hänelle pyynnön, -
saada uhrata pääsiäislammas Temppelivuorella, -
siten kun se tehtiin ennen Temppelin hävitystä.
Pyyntö tulikin hyvin tulenarkaan ajankohtaan, -
sillä pääsiäistä vietetään vain noin viikko Israelin tulevien vaalien jälkeen
ja Israelin uskonnollisten puolueiden tuki on vaaleja ajatellen -
Netanjahun johtamalle Likud puolueelle ensiarvoisen tärkeää.
Tunnettujen rabbien allekirjoittamassa viestissä -
viitattiinkin epäsuorasti tuleviin vaaleihin, mutta painotettiin -
sitä tosiasiaa, että uhraaminen Temppelivuorella ei ole Israelin lain, -
eikä myöskään Jordanian kanssa tehdyn rauhansopimuksen vastaista.
Ainoa este palata takaisin Vanha Testamentillisiin -
uhraamismenettelyihin, onkin Israelin kulloinen hallitus, -
todetaan viestin lopuksi.
Sekä palestiinalaiset että Jordanian hallitus ovat kumpikin asettuneet -
vastustamaan hyvin voimakkaasti tätä pääministerille osoitettua viestiä.
Runsas viikko sitten Israel ja Jordania ajautuivat eräänlaiseen -
Temppelivuoreen osittain liittyvään diplomaattiseen kiistaan, -
jonka seurauksena valtioiden väliset suhteet viilenivät melkoisesti.
Oli se sitten seurausta Saudi-Arabian Temppelivuorta koskevista väitteistä -
tai sitten ei, mutta joka tapauksessa Israelin hallitus kielsi -
Jordanian kruununprinssi Hussein bin Abdullahilta pääsyn Temppelivuorelle.
Sen seurauksena Jordanian kuningas kielsi pääministeri Netanjahun -
yksityiskoneelta pääsyn Jordanian ilmatilaan, -
jota kautta Netanjahun oli tarkoitus lentää Arabiemiraatteihin -
tapaamaan Emiraattien kruununprinssi Mohammad bin Zayenia.
Viralliseksi syyksi Israelin taholta ilmoitettiin, että kruununprinssillä -
oli saattueessaan aivan liian monta turvamiestä.
Hyvin perillä olevista lähteistä todettiin kuitenkin, -
että todellinen syy saattaa kuitenkin olla se, että Jordanian ulkoministeri -
oli ennättänyt kommentoida Saudi-Arabian twitter-viestejä -
toteamalla, että Temppelivuori on yksinomaan islamille kuuluvaa aluetta
ja että juutalaisilla ei ole alueelle mitään historiallisia oikeuksia.
Vastavuoroisesti Israel kielsi tämän viikon alusta lähtien -
Jordanian koneilta sekä pääsyn Israeliin -
että lennot Israelin ilmatilan kautta muualle.
Israelin ja Jordanian välit ovat olleet melko tulehtuneita jo useita vuosia.
Pääministeri Netayahu ja Jordanian kuningas Abdullah -
eivät ole keskustelleet keskenään pitkiin aikoihin.
Ulkoministeritasolla sekä turvallisuuspuolella -
mielipiteitä on toki vaihdettu säännöllisesti.
Presidentti Trumpin aloittamat suhteiden normalisoinnit -
Israelin ja eri valtioiden välillä, tuottivat jälleen tulosta, -
kun Kosovon tasavalta avasi suurlähetystön Jerusalemiin.
Juhlallisuudet tapahtuivat viime sunnuntaina, 14.3.
Tilaisuudessa olivat läsnä kummankin valtion suurlähettiläät -
sekä ulkoministerit. Kosovo onkin ensimmäinen ja ainoa -
eurooppalainen, muslimienemmistöinen valtio, -
jolla on diplomaattiset suhteet Israeliin.
Kahden miljoonan asukkaan Kosovon naapurivaltio Serbia ilmoitti sekin -
harkitsevansa suurlähetystönsä siirtämistä Jerusalemiin.
Vain muutama päivä enää aikaa Israelin parlamenttivaaleihin ja -
asetelmat näyttävät edelleen mitä suurimmassa määrin epäselviltä.
Vaalien suurimmaksi puolueeksi näyttää jäävän edelleen -
oikeistolainen Likud, mutta siitä ei välttämättä seuraa se, -
että Benjamin Netanjahu jatkaisi myös seuraavan hallituksen pääministerinä,
vaikka siltä vielä gallupeissa näyttääkin.
Toiseksi suurimmaksi puolueeksi onkin viimeisten gallupien mukaan -
nousemassa keskusta-vasemmistolainen, -
Jair Lapidin johtama Yesh Atid puolue, joka voisi saada -
noin 20 paikkaa Knessetiin Likudin jopa kolmeakymmentä vastaan.
Kuka liittyy kehenkin ja mitkä ovat vaalien jälkeiset voimasuhteet, -
selviävät ehkä vasta seuraavaan uutislähetykseemme mennessä, -
joten kaikki on vielä täysin avoinna, kuten tulevan pääministerin nimikin.
Näin Jerusalem uutiset tällä kertaa. Muistathan rukoilla rauhaa tuolle -
kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola